WTA Finals 2022
WTA Finals 2022 var en tennisturnering, der bliver spillet indendørs på hardcourtbaner i Dickies Arena i Fort Worth, Texas, USA i perioden 31. oktober - 7. november 2022. Det var den 51. udgave af WTA Tour-mesterskaberne siden den første turnering i 1972, og turneringen blev afviklet under navnet WTA Finals Fort Worth. Turneringen var sæsonens sidste på WTA Tour 2022 og havde deltagelse af sæsonen otte bedste singlespillere og de otte bedste doublepar.

Sigletitlen blev vundet af Caroline Garcia, som i finalen besejrede Aryna Sabalenka med 7-6(4), 6-4, og som dermed vandt WTA Finals for første gang. Titlen var Garcias indtil da største i karrieren, og triumfen var hendes fjerde turneringssejr i single i 2022 og hendes 11. singletitel i karrieren. Hun blev den første franske vinder af titlen, siden Amélie Mauresmo sejrede i 2005.

I doubleturneringen sejrede Veronika Kudermetova og Elise Mertens efter finalesejr på 6-2, 4-6, [11-9] over de forsvarende mestre, Barbora Krejčíková og Kateřina Siniaková, efter undervejs at have været bagud med 2-7 i match-tiebreaken. Både Kudermetova og Mertens vandt deres første titel ved WTA Finals, hvor Mertens året før havde været i finalen med Hsieh Su-Wei som makker. Den russisk-belgiske duo vandt deres anden titel som makkere i 2022. Triumfen var Veronika Kudermetovas femte WTA-titel i karrien, mens Elise Mertens vandt sin 16. doubletitel på WTA Tour, og det var deres tredje titel i alt som makkere. Resultaterne medført, at Kudermetova avancerede fra 5.- til 2.-pladsen på WTA's verdensrangliste i double, hvilket var ny personlig rekord, mens Elise Mertens forbedrede sig fra 9.- til 5.-pladsen.

Turneringen skulle egentlig have været spillet i Shenzhen, Kina, men på grund af tourens boykot af Folkerepublikken Kina som spillested, blev turneringen flyttet til Fort Worth, men spillestedet blev først annonceret den 6. september 2022.

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Præmier 

Den samlede præmiesum for WTA Finals 2022 andrager $ 5.000.000, hvilket var en stigning på ??? % i forhold til året før.

Damesingle

Deltagere 

Damesingleturneringen har deltagelse af otte spillere. Følgende spillere har kvalificeret sig til mesterskabet:

Grupper 

Spillerne blev ved lodtrækning inddelt i to grupper, således at 1.- og 2.-seedet kom i hver sin gruppe, 3.- og 4.-seedet kom i hver sin gruppe osv.

Gruppespil

Tracy Austin-gruppen

Nancy Richey-gruppen

Semifinaler og finale

Damedouble

Deltagere 

Damesingleturneringen har deltagelse af otte spillere. Følgende spillere har kvalificeret sig til mesterskabet:

Grupper 

Spillerne blev ved lodtrækning inddelt i to grupper, således at 1.- og 2.-seedet kom i hver sin gruppe, 3.- og 4.-seedet kom i hver sin gruppe osv.

Gruppespil

Rosie Casals-gruppen

Pam Shriver-gruppen

Semifinaler og finale

Eksterne henvisninger 
 WTA - WTA Finals 2022

Noter 

2022
WTA Tour 2022